nvidia/miracl-vision huggingface dataset:
Kuka lohduttaisi Nyytiä?

Kuka lohduttaisi Nyytiä? (ruots. Vem ska trösta Knyttet?) on Tove Janssonin kirjoittama ja kuvittama muumiaiheinen kuvakirja vuodelta 1960. Sen on suomentanut Kirsi Kunnas. Kirjassa pikkuinen Nyyti seikkailee Muumilaaksossa ja Yksinäisillä vuorilla. Pieni Nyyti Nyytiäinen asuu yksin pienessä talossaan. Hän pelkää, sillä ulkona tallustelevat pelottavat hemulit. Mörkö ulisee. Hän päättää lähteä matkaan, mutta on koko ajan aivan yksin, koska ei uskalla puhua kenenkään kanssa. Homssut ja Vilijaanat vilistelevät ohi tämän tästä. Nyyti löytää merenrannasta pullopostia, jonka on kirjoittanut Tuittu. Tuittu on myös yksinäinen, ja Nyyti päättää lähteä etsimään tätä. Hän saa apua Rontilta, joka on kalastamassa homssujen kanssa
Syli

Syli (taivutus: sylen, syltä) on vanha pituus- tai tilavuusmitta. Kansankielessä mittayksikön nimenä on esiintynyt myös syltä (taivutus: syllän, syltää) . Pituusmittana syli osapuilleen vastaa levitettyjen käsien välistä etäisyyttä. Kirjallista materiaalia syltä vastaavan yksikön käytöstä veden syvyyden mittaamisessa on jo ensimmäiseltä vuosisadalta eaa., jolloin Poseidonios kirjoitti yli tuhannen sylen syvyysluotauksesta. Nykyään syli on käytössä lähinnä merenkulussa. Erityisesti yhdysvaltalaisissa merikartoissa syvyyslukemia on ilmoitettu sylinä, vaikka SI-järjestelmään siirtyminen on käynnissä. Nykyisissä anglosaksisissa yksiköissä syli (engl. fathom) on kaksi jaardia eli kuusi jalkaa eli 72 tuumaa eli 1,8288 metriä. Eri maissa sylellä on aikojen kuluessa ollut lukuisia määritelmiä jotka ovat vaihdelleet noin 1,5 ja 3 metrin välillä. Antiikin Kreikassa syli eli orgyia määriteltiin kuudeksi jalaksi (pūs). Sen tarkka pituus vaihteli kaupungeittain
Bosra

Koordinaatit: 32°31′N, 36°29′E Bosra (joskus myös Bostra) on Syyriassa sijaitseva muinainen kaupunki joka kuuluu Unescon maailmanperintöluetteloon vuodesta 1980. Se sijaitsee maan eteläosassa, lähellä Jordanian vastaista rajaa. Kaupungissa on useita nykypäiviin saakka säilyneitä nabatealaisten, roomalaisten, kristittyjen rakennuttamien rakennusten raunioita, minkä lisäksi se käsittää myöhemmin muslimien rakennuttamia vanhoja moskeijoita. Nykyinen Bosran kaupunki on kasvanut raunioiden keskelle. Kaupungin historialliset kohteet ovat kärsineet vahinkoja Syyrian sisällissodassa. Syyrian presidentti Bašar al-Assadia vastustavat kapinalliset ovat hallinneet Bosraa maaliskuusta 2015. Bosra saattaa olla paikka, johon viitataan useammassa eri kaiverruksessa tai muussa lähteessä muinaisesta Egyptistä useilla eri nimillä. Saqqarasta löydetyn 12. dynastian kaudelta peräisin olevassa kaiverruksessa mainitaan paikka nimeltä bwdznw, Karnakissa kaiverretussa luettelossa BDN, Amarna-kirjeissä nimellä Busruna ja Amenhotep III:n hautatemppelissä nimellä bdrn. Joidenkin arkeologisten löytöjen perusteella on päätelty, että paikka on asutettu ensimmäisen kerran toisella vuosituhannella eaa. ja paikalla on ollut kaupunki varhaiselta pronssikaudelta lähtien. Juudas Makkabin sanotaan tuhonneen vuonna 162 eaa
Arabia Petraea

Arabia Petraea tai vain Arabia (lat. Provincia Arabia Petraea; m.kreik. Ἐπαρχία Πετραίας Αραβίας, Eparkhia Petraias Arabias) oli Rooman valtakunnan provinssi, joka käsitti alueita nykyisten Jordanian, Israelin, Egyptin ja Saudi-Arabian alueilla. Arabia Petraean provinssin pääalue sijaitsi nykyisen Jordanian alueella. Se käsitti myös nykyisen Israelin eteläosan Kuolleestamerestä etelään sekä ulottui Egyptiin Siinaille sekä Saudi-Arabian rannikolle. Nimestään huolimatta siihen kuului vain vähän nykyistä Arabian niemimaata. Arabia Petraean naapuriprovinssit olivat alun perin lännessä Aegyptus, luoteessa Judaea ja pohjoisessa Syria. Idässä ja etelässä Arabia Petraea rajautui Akabanlahteen ja Arabian aavikkoon. Provinssin pääkaupunkina toimi alun perin Petra ja myöhemmin Bostra. Arabia Petraean roomalaisaikaisia kaupunkeja ja muita asutuksia olivat muun muassa (suluissa latinankielinen nimi, mikäli eri): Huomautukset: Arabia Petraean provinssi perustettiin vuonna 106, kun keisari Trajanus liitti nabatealaisten valtakunnan Roomaan. Nabatealaisten kuningaskunta sijaitsi tärkeiden kauppareittien varrella, jota pitkin kulki muun muassa mausteita
Colón (Entre Ríos)

Koordinaatit: 32°13′S, 58°8′W Colón on kaupunki Argentiinassa Entre Ríosin maakunnassa. Se sijaitsee Uruguayjoen länsirannalla vastapäätä Uruguayn Paysandúa. Kaupungissa on vajaat 25 000 asukasta (2010). Colónin ja Paysandún yhdistää 2 350-metrinen, 1975 käyttöön otettu General Artigasin silta.
Itäkeskuksen uimahalli

Itäkeskuksen uimahalli on yksi Helsingin liikuntaviraston neljästä omasta uimahallista. Se sijaitsee Helsingissä, mutta nimestään huolimatta Puotinharjussa eikä Itäkeskuksessa. Uimahalli on louhittu maan alle kallioon ja siinä on tiloja kahdessa kerroksessa. Kerrallaan sinne mahtuu noin tuhat kävijää. Uimahalli on myös muutettavissa 3 800 hengen väestönsuojaksi. Uimahallissa sijaitsee myös kahvio ja kuntosali. Itäkeskuksen uimahalli on avattu vuonna 1993.lähde? Hallin iso allas on pituudeltaan 50 metriä, ja se on jaettavissa kahdeksi noin 25 metrin altaaksi. Altaan syvempää päätä käytetään iltaisin usein vesipalloiluun. Isossa altaassa on myös viiden metrin hyppytorni ja kolmen metrin ponnahduslauta, vesihierontapisteitä ja vesiliukumäki. Uimahallissa on kuusi saunaa, joista yksi on miesten ja naisten puoliin jaettu höyrysauna. Uimahallissa on käytössä otsonipuhdistus
Saratogan taistelut

19. syyskuuta – 7. lokakuuta 1777 Saratoga, New York Britit antautuivat Yhdysvallat Iso-Britannia lojalistit Hessen-Kassel Hessen-Hanau Braunschweig-Wolfenbüttel Horatio GatesBenedict ArnoldDaniel Morgan John BurgoyneSimon FraserFriedrich Von Riedesel 9 000 (ensimmäinen taistelu)15 000 (toinen taistelu) 6 000–7 200 90 kuollutta240 haavoittunutta 440 kuollutta695 haavoittunutta6 222 joutui vangiksi. Saratogan taistelut olivat osa Yhdysvaltain vapaussotaa, ja ne käytiin 19. syyskuuta – 7. lokakuuta 1777 nykyisten Saratogan ja Saratoga Springsin kaupunkien tuntumassa. Taisteluissa kenraalimajuri Horatio Gatesin ja prikaatikenraali Benedict Arnoldin johtama siirtokuntien armeija löi kenraalimajuri John Burgoynen komentamat brittijoukot ja näihin liittyneet saksalaiset yksiköt. Burgoynen joukkojen hyökkäysvahvuus oli noin 6 000 sotilasta Yhdysvaltain 12 000–14 000 vastaan. Taistelu merkitsi käännekohtaa Amerikan vallankumouksessa. Voiton jälkeen Ranska tunnusti Amerikan siirtokunnat itsenäiseksi valtioksi ja julisti sodan Britanniaa vastaan. Lisäksi Ranska antoi rahallista tukea kapinallisille ja toi laivastonsa tukemaan itsenäisyystaistelijoita. Saratogan taistelujen lopputuloksen ja Ranskan esimerkin innoittamina myös Espanja ja Hollanti liittyivät myöhemmin Yhdysvaltain tukijoihin
Anestesiologia

Anestesiologia on lääketieteen erikoisala, jonka osa-alueisiin kuuluu anestesia, kivunhoito, tehohoito ja ensihoito. Yhteistä näille alueille on tarve hallita potilaan peruselintoimintoja tehokkaasti lääkkeiden, pientoimenpiteiden ja laitteiden avulla. Kliinisen erikoisalan virallinen nimi on Suomessa anestesiologia ja tehohoito ja alan erikoislääkäreitä kutsutaan yleisesti anestesiologeiksi tai roolista ja erityispätevöitymisestä riippuen esimerkiksi tehohoito- tai ensihoitolääkäreiksi. Anestesiatoiminnalla tarkoitetaan leikkausten ja muiden toimenpiteiden mahdollistamiseksi annettavaa puudutusta, kipulääkitystä, nukutusta (yleisanestesia) tai sedaatiota sekä peruselintoimintojen (hengityksen, verenkierron, tajunnan, munuaisten ja maksan toiminnan) valvontaa ja hoitoa näiden toimenpiteiden yhteydessä. Tehohoito tarkoittaa kriittisesti sairaan potilaan peruselintoimintojen tukemista, kunnes tehohoidon tarpeen aiheuttanut äkillinen sairaus paranee. Tehohoidossa käytetään tarvittaessa muun muassa hengitystä, verenkiertoa, munuaisia, maksaa ja aivoja tukevia lääkkeitä ja laitteita (esimerkiksi ventilaattorihoito ja keinomunuaishoito). Tehohoito aloitetaan yleensä sairaankuljetuksen aikana tai päivystyspoliklinikalla ja sitä jatketaan teho-osastoilla ja valvontaosastoilla. Tehohoidosta vastaavilla lääkäreillä on useimmiten anestesiologian, sisätautien tai lastentautien alan erikoislääkärikoulutus ja lisäksi 2-vuotinen lisäkoulutus tehohoidon alalta (tehohoidon erityispätevyys tai lisäkoulutus). Kivunhoidon alaan kuuluu pitkittyneiden kiputilojen, kuten kroonisen kivun tai syöpäkivun, hallinta. Useissa keskussairaaloissa toimii kivunhallintaan erikoistuneita poliklinikoita. Ensihoitoon kuuluu ensiapu ja ensihoito äkillisissä vaikeissa sairaustiloissa ja tapaturmissa sairaalan ulkopuolella sekä sairaalassa, kuten esimerkiksi elvytys ja osallistuminen katastrofitilanteiden hoitoon yhdessä muun pelastustoiminnan kanssa. Anestesiologit voivat pätevöityä tai kouluttautua Suomessa seuraaville osa-alueille: Anestesiologit voivat työskennellä seuraavissa terveydenhuollon yksiköissä ja toimintaympäristöissä: Anestesian toteuttamiseen liittyvät muun muassa seuraavat ongelmat: Tehohoidossa anestesiologit hoitavat esimerkiksi seuraavia ongelmia: Anestesiologiassa käytetään muun muassa seuraavia hengityksen hallintamenetelmiä: Nestehoito on anestesiologian ydinaluetta
GoAir

GoAir on halpalentoyhtiö, jonka kotipaikka on Mumbai Intiassa. Se aloitti toimintansa marraskuussa 2005. Se on markkinaosuudeltaan Intian viidenneksi suurin lentoyhtiö. Se lentää 21 kohteeseen Intiassa yli sata lentoa päivässä ja yli 750 lentoa viikossa. Yhtiön solmukohdat ovat Chhatrapati Shivajin kansainvälinen lentoasema Mumbaissa ja Indira Gandhin kansainvälinen lentoasema Delhissä. Jehangir Wadia perusti GoAirin vuonna 2005. Yhtiö kuuluu Wadia Groupiin, jonka tunnetuimpia yhtiöitä ovat Bombay Dyeing ja Britannia Industries. Wadia Group omistaa lentoyhtiön kokonaan. GoAir aloitti lennot marraskuussa 2005 käyttäen Airbus A320 -koneita. Tammikuusta 2007 lähtien GoAirin lentojen täyttöaste on ollut keskimäärin 86 prosenttia. Yhtiön kasvu on kuitenkin ollut hidasta. Samoihin aikoihin perustetut IndiGo ja SpiceJet ovat ohittaneet GoAirin markkinaosuudessa, laivaston koossa ja kohteiden määrässä
Mohawkit

Mohawk-intiaanit ovat nykyisen New Yorkin osavaltion alkuperäisiä asukkaita. He ovat itäisin irokeesien liittokunnan viidestä kansakunnasta, joihin kuudes kansa tuscarorat liittyi myöhemmin. Mohawkien nimi tarkoittaa algonkin-kielisten kansojen keskuudessa "ihmissyöjiä", mutta oman liittokuntansa sisällä heidät tunnetaan "Itäisen oven vartijoina". Mohawkit kutsuvat itseään nimellä Kanien'kehá:ka, joka merkitsee piikiven kansaa. Mohawkien maine oli sotaisa. Esihistoriallisella ajalla solmitun irokeesiliiton etuja ajaen he tuhosivat 1600-luvulla kokonaisia kansakuntia. Suhteet eurooppalaisiin olivat mutkikkaat. Mohawkit onnistuivat luomaan hyvät kauppasuhteet Uusiin-Alankomaihin, mutta pitivät ranskalaisia vihollisinaan. 1600-luvun jälkimmäisellä puoliskolla irokeesiliiton sotavoimat estivät Uuden-Ranskan siirtomaavallan leviämisen Pohjois-Amerikan itärannikolle. Seuraavan vuosisadan aikana mohawkit tukivat brittiläisiä, ja taistelivat Yhdysvaltain vapaussodassa Englannin puolella siirtokuntia vastaan. Ranskan kuningas Henrik IV päätti maansa sisällissodan päättymisen kunniaksi hankkia uusia siirtomaita Pohjois-Amerikasta. Kuninkaallisen määräyksen alla Samuel de Champlain purjehti Huhtikuussa 1603 Tadoussaciin, joka oli ranskalaisten perustama kauppa-asema Saguenayn ja Saint Lawrencen yhtymäkohdassa nykyisessä Kanadassa
Jan Erola

Jan Erola (s. 20. marraskuuta 1969 Lontoo, Britannia) on viestintätoimisto Kravat Oy:n toimitusjohtaja ja omistaja. Erola on yrityksensä kautta englanninkielisen Nordic Defence Review -verkkojulkaisun kustantaja. Erola on toimi aiemmin toimittajana ja kirjakustantajana sekä Helsingin kirjamessujen sivutoimisena ohjelmajohtajana. Hän on esiintynyt uutiskommentaattorina säännöllisesti Yleisradion aamutelevision Jälkiviisaat-ohjelmaosiossa tammikuusta 2000 lähtien. Erola on vuonna 2017 perustetun viestintäyritys Kravat Oy:n omistaja ja toimitusjohtaja. Ennen viestintäyrittäjäksi ryhtymistä hän toimi Yellow Film & TV -konsernin viestintä- ja markkinointipäällikkönä, jolloin hän vastasi muun muassa elokuvien Härmä ja Rouva Presidentti viestinnästä. Erola työskenteli neljä vuotta johtavana viestinnän asiantuntijana viestintätoimisto Kreabissa Helsingissä ja Lontoossa. Kreabissa hän osallistui viestintätiimissä muiden muassa Tokmannin ja Kotipizzan pörssilistaumisiin. Hän on vastannut Kravat Oy:n kautta muun muassa Suomen startup-yhteisö ry:n yhteiskunnallisesta viestinnästä. Kravat on viestintäasiakkuuksiensa rinnalla suunnitellut ja julkaissut oman ammatillisen verkostoitumisohjelmisto HookedOnin
Metsäalvejuuri

Dryopteris carthusiana(Vill.) H. P. Fuchs Metsäalvejuuri Wikispeciesissä Metsäalvejuuri Commonsissa Metsäalvejuuri (Dryopteris carthusiana, syn. D. spinulosa) on yleinen saniainen. Laji on saanut tieteellisen nimensä 1700-luvun saksalaisen kasvitieteilijän Johann Friedrich Cartheuserin mukaan. Metsäalvejuuren lyhyt maavarsi on pysty tai vaakasuora sekä tiheitten ja usein liuskaisten suomujen peittämä. Maavarresta kohoaa kimppuina jokseenkin pystyjä lehtiä, jotka kasvavat 30–50 senttimetriä korkeiksi. Lehden ruoti on noin lehtilavan pituinen ja vaaleanruskeiden, leveänpuikeiden suomujen peittämä. Lehtilapa on kapeanpuikea, kahteen tai kolmeen kertaan parilehdykkäinen ja alta nystykarvaton. Lehdyköiden muoto vaihtelee kolmiomaisen puikeista kapeanpuikeisiin
Sudan (alue)

Sudan (arabian Bilad as-sudan, ”Mustien maa”) on luonnonmaantieteellinen alue Afrikassa Saharan autiomaan ja Keski-Afrikan sademetsien välissä. Se ulottuu 5 500 kilometrin pituisena vyöhykkeenä Atlantin valtamereltä Etiopian ylängölle ja on leveydeltään yli tuhat kilometriä. Pinnanmuodostukseltaan alue on etupäässä ylätasankoa, jonka painaumissa sijaitsevat Nigerjoen, Tšadjärven ja Valkoisen Niilin altaat. Ilmastoltaan Sudan on siirtymäaluetta kuivan aavikkoilmaston ja kostean päiväntasaajavyöhykkeen välissä. Vuoden keskilämpötilat vaihtelevat 23 ja 29 asteen välillä. Kylmimpien kuukausien lämpötilat ovat yli 20 ja kuumimpien yli 30 astetta. Lämpötilan vuorokausivaihtelut ovat jopa 10–15 astetta. Kesän monsuuni tuo päiväntasajalta sateita. Sademäärä vaihtelee pohjoisen 100–200 millimetristä etelän 1 500 – 2 000 millimetriin. Talven kuivana kautena puhaltaa kuuma ja kuiva harmattan-tuuli Saharasta. Kasvillisuus on pohjoisessa Sahelin puoliaavikkoa ja kuivuudesta kärsivää ruoho- ja pensassavannia. Etelässä kasvaa korkeaa heinä- ja metsäsavannia sekä jokien varsilla galleriametsiä
Alan Silvestri

Alan Silvestri (s. 26. maaliskuuta 1950 New York) on yhdysvaltalainen palkittu elokuvasäveltäjä. Hän on opiskellut Berklee College of Musicissa Bostonissa. Silvestri tunnetaan ohjaaja Robert Zemeckisin kanssa tekemästään pitkästä yhteistyöstä, jonka aikana syntyivät elokuvat Forrest Gump (1994), Paluu tulevaisuuteen -trilogia (1985, 1989, 1990), Ensimmäinen yhteys (1997), Cast Away – tuuliajolla (2000), Vihreän timantin metsästys (1984), Napapiirin pikajuna (2004), Beowulf (2007) ja Saiturin joulu (2009). Silvestrillä on kolme lasta.
Pariisin rauha (1898)

Pariisin rauha, joka allekirjoitettiin 10. joulukuuta 1898, päätti Espanjan ja Yhdysvaltojen sodan. Rauhansopimus takasi Kuuballe itsenäisyyden ja että Espanja luovuttaa Yhdysvalloille Puerto Ricon ja Guamin. Lisäksi Yhdysvallat sai Filippiinit hallintaansa Espanjalta 20 miljoonan Yhdysvaltain dollarin korvausta vastaan. Rauhansopimuksen ratifiointi aiheutti keskustelua Yhdysvaltain senaatissa, sillä osa senaattoreista katsoi merentakaisten alueiden hankkimisen olevan ristiriidassa perustuslain kanssa. Senaatti hyväksyi sopimuksen 6. helmikuuta 1899 57–27, yhden äänen ollessa ratkaiseva, koska senaatin täytyy hyväksyä sopimukset kahden kolmasosan enemmistöllä. Espanjalle rauhansopimus merkitsi vaikutusvallan päättymistä Amerikassa ja suuressa osaa Tyynenvaltameren aluetta. Yhdysvalloista tuli sopimuksen myötä siirtomaavalta. Dyal, Donald H.: Historical Dictionary of the Spanish American War. Greenwood Press, 1996
Lester Rodney

Lester Rodney (17. huhtikuuta 1911 – 20. joulukuuta 2009) oli yhdysvaltalainen toimittaja. Hän oli etnisten ryhmien tasa-arvon kannattaja. Hän vaikutti muun muassa värimuurin murtamisessa baseballissa. Lester Rodney syntyi New Yorkissa. Hänen vanhempansa olivat Isabel Cotton ja Max Rodney. Rodneyn lapsuudessa tämän isä menetti työnsä ja perhe joutui koville. Ennen toista maailmansotaa Rodney työskenteli toimittajana. toisessa maailmansodassa hän palveli Tyynellämerellä. Rodney asui Walnut Creekissä Kaliforniassa. Hän jäi leskeksi 2004 ja kuoli 98-vuotiaana vuonna 2009
Lee Wallard

Lee Wallard (8. syyskuuta 1911 New York – 28. marraskuuta 1963 St. Petersburg, Florida) oli yhdysvaltalainen kilpa-autokuljettaja. Hän ajoi Indianapolis 500 -kilpailun neljä kertaa vuosina 1948–1951, joista 1950-1960 kuuluivat F1-sarjaan. Hän voitti kyseisen kilpailun vuonna 1951 sekä ajoi kilpailun nopeimman kierroksen. Voiton merkitystä lisäsi entuudestaan, että Wallard oli kilpailuun osallistuessaan 40-vuotias, johti 159 kierrosta 200:sta ja alitti ensimmäisenä kyseisen kilpailun neljän tunnin aikarajan. Wallardin ajoura sai karmean käänteen, kun hän joutui neljä päivää myöhemmin Pennsylvanian Readingissa järjestetyssä sprint car -kilpailussa onnettomuuteen saaden pahoja palovammoja, minkä vuoksi hän joutui lopettamaan uransa. Hän yritti tehdä paluun kilparadoille osallistumalla Indianapolis 500 -testeihin vuosina 1952 ja 1954, mutta ei ollut taidoiltaan enää kilpailukykyinen.
Luettelo vapaus- ja itsenäisyyssodista

Tämä on luettelo vapaussodista (kutsutaan myös itsenäisyyssodiksi) .Vapaussota tai itsenäisyyssota on sota, joka tapahtuu, kun toisen valtion alaisuuteen kuuluva kansa käy sotaa itsenäistyäkseen edellistä valtiovaltaa vastaan. Bolivia Chile Kolumbia Ecuador Meksiko Peru Venezuela Puola Puola Laos Kambodža Luhanskin kansantasavalta
Katodisäde

Katodisäde on elektronisuihku, joka syntyy tarkoitukseen rakennetussa elektrodeilla eli katodilla ja anodilla varustetulla tyhjiöputkessa, jota kutsutaan katodisädeputkeksi. Jos tyhjäksi pumpattuun lasi­putkeen sijoitetaan kaksi elektrodia, joiden välille kytketään jännite, katodia eli jännite­lähteen negatiiviseen napaan kytkettyä elektrodia vastapäätä olevan lasin havaitaan hehkuvan, minkä saavat aikaan katodista lähtevät elektronit. Ilmiön havaitsi ensimmäisenä vuonna 1869 saksalainen fyysikko Johann Hittorf, ja vuonna 1876 Eugen Goldstein antoi sille nimen katodisäteet (saks. Kathodenstrahlen).lähde? Häiriytymättömät katodisäteet etenevät suoraviivaisesti, mutta niitä voidaan poikkeuttaa sähkö- tai magneettikentän avulla. Tähän perustuu katodisädenäyttö, joka on oskilloskoopin, vidicon-televisiokameran ja kuvaputkinäytön perusosa. Uudet teknologiaratkaisut kuten nestekidenäytöt ovat kuitenkin pääosin syrjäyttäneet katodisädeputkien käytön näissä sovelluksissa. Katodisäteiden tutkiminen johti elektronien keksimiseen. Vuonna 1897 brittiläinen fyysikko J. J. Thomson osoitti että säteet koostuivat ennen tuntemattomista, negatiivisen varauksen omaavista hiukkasista, jotka myöhemmin saivat nimen elektroni. Katodisäteet ovat saaneet nimensä siitä, että ne lähtevät tyhiöputkessa negatiiviselta elektrodilta eli katodilta
Odessan taistelu

8. elokuuta – 16. lokakuuta 1941 Odessan alue, Ukrainan SNT, Neuvostoliitto Akselivaltojen voitto Akselivallat: Romania Saksa Neuvostoliitto Alexandru Ioaniţiu†(yleisesikuntapäällikkö) Nicolae Ciupercă(4. armeija) Iosif Iacobici(4. armeija) Erich von Manstein(11. armeija) Georgi Sofronov Ivan Petrov 160 000 sotilasta (alussa)340 223 (kaikkiaan) 34 500 sotilasta (alussa)240 tykkiä 17 729 kaatunutta63 345 haavoittunutta11 471 kadonnuttayhteensä 92 545lisäksi:19 panssarivaunua90 tykkiä20 lentokonetta 16 578 kaatunutta tai kadonnutta24 690 haavoittunuttayhteensä 41 268Korkeampi arvio: 60 000lisäksi:151 lentokonetta Odessan piiritys oli Romanian ja Neuvostoliiton joukkojen välinen taistelu toisessa maailmansodassa itärintamalla vuonna 1941. Hyökänneet Romanian joukot kohtasivat vahvaa puna-armeijan vastarintaa Odessassa kärsien suuria tappioita. Piiritykseen osallistui myös osia Saksan 11. armeijasta. Kaupunki oli piiritetty vain maitse, sillä Mustanmeren laivasto piti meritien vapaana. Kaupunki vallattiin 16. lokakuuta puna-armeijan joukkojen vetäydyttyä laivaston turvin alueelta edeltävän yön aikana
Kennel

Kenneltoiminta tarkoittaa tavallisimmin koirien jalostustoimintaa eli pentujen teettämistä nartulla. Toimiva kennel voi muodostua jo yhdestä jalostukseen käytettävästä nartusta. Kennelnimen myöntää Kansainvälinen kennelliitto FCI. Kennel voi tarkoittaa myös koiratarhaa. Nykyaikainen kenneltoiminta syntyi Englannissa 1800-luvun puolivälissä, kun koiranjalostus alkoi kiinnostaa ihmisiä. Eri tehtäviin tarkoitettuja koiria oli ollut aiemminkin. Erilaiset koiratyypit olivat syntyneet luonnollista tietä, mutta nyt ihminen puuttui asiaan. Ihminen päätti, miltä eri koirarotujen piti näyttää ja miten käyttäytyä sopiakseen mahdollisimman hyvin tehtäväänsä. Jalostustoiminnan myötä syntyi myös kilpailuja, joissa mitattiin, kenen koirat olivat parhaita metsästyksessä, kilpajuoksussa tai ulkomuodon mukaan. Kennelharrastus kasvoi nopeasti ja levisi muihin maihin. Kehitettiin uusia rotuja. Perustettiin yhdistyksiä huolehtimaan koirien ja niiden omistajien eduista
AGM-158 JASSM

AGM-158 JASSM (engl. Joint Air-to-Surface Standoff Missile) on yhdysvaltalainen vaikeasti havaittava (engl. semi-stealth) pitkän kantaman ilmasta maahan -risteilyohjus. Järjestelmä on käytössä Australian ja Yhdysvaltain, Puolan ja Suomen ilmavoimissa. Järjestelmää kerrotaan käytetyn ensimmäisen kerran taistelussa 13. huhtikuuta 2018 Syyriassa. Osana iskuja B-1-pommittaja laukaisi 19 JASSM-ohjusta. JASSM-hanke aloitettiin 1995, kun AGM-137 TSSAM -ohjuksen kehittäminen lakkautettiin korkeiksi kohonneiden kustannusten vuoksi. Koska tämäntyyppiselle ohjukselle oli edelleen tarvetta, asevoimat ilmoitti aloittavansa uuden kehitysohjelman samoilla päämäärillä. JASSM-suunnittelu annettiin 1996 kahden yrityksen, McDonnell Douglasin ja Lockheed Martinin tehtäväksi. Yritysten prototyypeille annettiin tyyppimerkinnät AGM-158A ja AGM-159A, joista Lockheed Martinin AGM-158A valittiin voittajaksi ja se sai sopimuksen jatkokehityksestä 1998. Ohjuksen testilennot aloitettiin 1999 ja tuotanto 2001, mutta ongelmien vuoksi kehitys saatiin valmiiksi vasta 2003
Macintosh II (tietokonemallisto)

Macintosh II on joukko Applen vuosina 1987–1992 kehittämiä ja julkaisemia mikrotietokoneita. Macintosh II -mallit sijoittuivat Macintosh-tietokoneiden raskaampaan ammattilaiskäyttöön tarkoitettujen tietokoneiden joukkoon. Sarjan syrjäytti vuonna 1991 julkaistu Macintosh Quadra-mallisto. Ensimmäinen sarjan tietokone, nimeltään Macintosh II, oli ensimmäinen Macintosh, jossa näyttö ja keskusyksikkö sijaitsivat erillään toisistaan. Ominaisuudesta tuli Macintosh II -sarjan tavaramerkki ja sitä hyödynnettiin myös myöhemmissä, vaativaan käyttöön tarkoitetuissa Macintosh-tietokoneiden mallistoissa. Macintosh II oli myös ensimmäinen Macintosh, jossa oli värinäyttö ja se oli helposti laajennettavissa avattavan kotelon ja runsaiden liitäntäpaikkojen takia. Macintosh IIx toi Macintosheihin uutta yhteensopivuutta esitellen levykeaseman, jolla saattoi lukea myös MS-DOS -levykkeitä. Samaan aikaan Macintoshit saivat ensimmäiset viruksensa. Macintosh II -mallit käyttivät Motorola 68030 -suorittimia, 68020-suorittimista Macintosh II:ta lukuun ottamatta.
Macintosh IIci

Apple Macintosh IIci on Applen 20. syyskuuta 1989 julkaisema tietokone. Laite sisälsi 25 MHz:n Motorola 68030 -suorittimen ja 68882 -liukulukuprosessorin sekä 80 Mt:n kiintolevyn. Macintosh IIci oli ensimmäinen Macintosh, jossa 32-bittinen muistiavaruus toteutui ilman ROM-päivitystä. Macintosh IIci:n seuraajaksi tuli Macintosh IIvx ja mallin tuotanto lakkautettiin 10. helmikuuta 1993. Macintosh IIci oli ensimmäinen Macintosh II -sarjan malli, jossa oli emolevylle integroitu näytönohjain. Näyttömuisti otettiin koneen keskusmuistista, joten NuBus-väylään asennettu, ylimääräinen näytönohjain nopeutti laitteen suorituskykyä merkittävästi. Toinen suorituskykyä lisäävä, suosittu päivitys oli 32 kt:n L2-prosessorivälimuistin asentaminen. Päivitys osoittautui niin suosituksi, että Apple lisäsi lopulta L2:n IIci:n vakio-ominaisuudeksi.